

V. AGGLOMERÁCIÓS KÖZPONT

CSENGERI ORSZÁGOS BÜNTETÉS-VÉGREHAJTÁSI INTÉZET TELEPHELYE

HAJDÚ-BIHAR VÁRMEGYEI BÜNTETÉS-VÉGREHAJTÁSI INTÉZET

**T Á J É K O Z T A T Ó**

**A SKYPE ALKALMAZÁS 2025. MÁJUS 05-EI MEGSZŰNÉSÉRŐL**

A Microsoft az általa üzemeltetett Skype alkalmazás 2025. május 05. napjával történő kivezetése mellett döntött, mely *a büntetések, az intézkedések, egyes kényszerintézkedések és a szabálysértési elzárás végrehajtásáról* szóló 2013. évi CCXL. törvényben foglalt telekommunikációs eszköz útján történő kapcsolattartás (videóhívás) gyakorlati végrehajtását érinti.

Az előbbiek okán a büntetés-végrehajtási szervezet megtette a szükséges intézkedéseket, melyből kifolyólag a jelenleg használatban lévő Skype alkalmazást felváltja a **Microsoft Teams** program.

A Microsoft Teams alkalmazás használata a Skype programhoz hasonlóan díjmentes.

Az előbbi változás Önt nem érinti, de a további telekommunikációs eszköz útján történő kapcsolattartás végrehajtása érdekében a kapcsolattartójának szükséges a **Microsoft Teams** programra történő átállás, amelyet a jelenleg használt Skype alkalmazás frissítésével, vagy a Microsoft Teams alkalmazás ingyenes letöltésével és regisztrációjával tehet meg.

**Amennyiben kapcsolattartója a Microsoft Teams program használata során a büntetés-végrehajtási szervezet rendelkezésére álló azonosítótól eltérőt kíván használni, vagy a Microsoft Teams alkalmazás regisztrálása során nem a bv. szerv számára ismert elektronikus levelezési címét adta meg, abban az esetben gondoskodnia szükséges egy új, helyes adatokat tartalmazó kapcsolattartói nyilatkozat büntetés-végrehajtási intézet részére történő megküldésére, melyen fel kell tüntetni a kapcsolattartás során használni kívánt azonosítót, illetve azt az e-mail címet, amelyet a Microsoft Teams regisztráció során megadott.**

**A telekommunikációs eszköz útján történő kapcsolattartás időpontjáról szóló kiértesítés ügyintézése érdekében kiemelt jelentőséggel bír, hogy a büntetés-végrehajtási szervezet részére rendelkezésre álljon az Ön kapcsolattartójának az email címe, mert a kiértesítés azon keresztül történik.**

Az előbbi változásokra lehetőség szerint Ön is hívja fel a kapcsolattartója figyelmét.

A kapcsolattartója további információkat talál a <https://bv.gov.hu/> honlapon, ahol a kapcsolattartói nyilatkozat letöltése is biztosított.